આવકવેરા વિભાગની પોલિસી ઘડનારા ઉચ્ચાધિકારીએ જણાવ્યું કે આ સમજૂતી કરાર પર કેન્દ્રીય પ્રત્યક્ષ કર બોર્ડના ચેરમેન સુશીલ ચંદ્રા તથા ભારતમાં સ્વિટ્ઝર્લેન્ડના રાજદૂત અેન્ડ્રેયાસ બાઉસે નોર્થ બ્લોકમાં હસ્તાક્ષર કર્યા હતા. જેમાં બંને પક્ષ વચ્ચે માહિતીના આદાનપ્રદાન માટે ગત મહિનામાં સંયુકત રીતે જાહેરાત કરાયા બાદ હસ્તાક્ષર કરવામાં આવ્યા હતા. જેમાં એવી વ્યવસ્થા કરવામા આવી હતી કે બંને દેશ ૨૦૧૮થી વૈશ્વિક માપદંડોને અનુરૂપ આંકડાઓને રજૂ કરવાનું શરૂ કરશે.અને ૨૦૧૯થી બંને દેશ વચ્ચે તેનુ આદાનપ્રદાન કરવામા આવશે.